Fernando Alonso Díaz (gebore op 29 Julie 1981 in Oviedo) is 'n Spaanse Formule Eenrenjaer en 'n tweemalige wêreldrenkampioen. As 24-jarige wen hy sy eerste F1-titel in 2005 en word so die jongste persoon om 'n Grand Prix-seisoen te wen. Die rekord is in 2008 deur Lewis Hamilton en weer in 2010 deur Sebastian Vettel verbeter.
29 Julie 1981 (1981-07-29) (38 jaar oud)
Minardi, Renault Sport, Ferrari
Span in 2018
314 (311 begin)
2003 Hongaarse Grand Prix
11de (50 punte)
Alonso het reeds op driejarige ouderdom met knortjorre rondgerits. Hy het daarna in 1994–1997 knortjorwedrenne gewen in Spanje, en is in 1996 as die wêreldknortjorkampioen gekroon.
Hy het die wêreld van Formule Een in 2001 betree by die Minardispan, en verskuif na Renault as toetsbestuurder die volgende jaar. Alonso is in die 2003-seisoen bevorder tot 'n gereelde renjaer in die Franse span.
Tydens die 2007-seisoen het Alonso vir die McLarenspan gejaag, maar is later terug na Renault vir twee seisoene in 2008–2009. Sedert die 2010-seisoen is Alonso opgeneem in die Ferrarispan, om die Italiaanse span verder te versterk. Die salaris wat hy by Ferrari verdien het in die 2010-seisoen word geskat op 30 miljoen euro, en sedert die onttrekking van Kimi Räikkönen aan die einde van 2009, word Alonso die hoogsbesoldigde F1-bestuurder vir die 2010-seisoen.
Fernando Alonso is die enigste jaer wat Michael Schumacher kon troef op sy hoogtepunt as sesmalige wêreldkampioen.
Fernando Alonso se eerste knortjor
Alonso in 2011 toe hy vir Ferrari gejaag het.
Ontsluit van "https://af.wikipedia.org/w/index.php?title=Fernando_Alonso&oldid=1994501"
Last edited on 26 Mei 2019, at 17:54